’Ni̱ mili̱­pu̱­tumcán ca̱lak­cha̱ná̱n eé hua̱ntu̱ aquit cca̱­li̱­ta̱­chu­hui̱­namá̱n,
porque aquit sta­lanca cca­tzi̱y xatícu luu clac­sacni̱t porque cla­ka­pasa hua̱ntu̱ huí nac mina­cujcán cha̱tum cha̱tum,
pero juerza ámaj kan­taxtuy nac qui­la­táma̱t hua̱ntu̱ tatzok­ta­hui­lani̱t nac li̱kalh­ta­huaka antaní chiné huan:
“Amá hua̱nti̱ lac­xtum xquin­ta̱­hua̱­yama ámaj qui­ma­ca­ma̱sta̱y.”
Ali̱sok cca̱­li̱­ta̱­chu­hui̱­namá̱n hua̱ntu̱ ámaj quiok­spulay la̱qui̱ acxni̱ hua̱k nakan­tax­tuko̱y pues hui­xinín naca­tzi̱­yá̱tit pi̱ quin­ta­chu­huí̱n hua̱k talu­lóktat hua̱ntu̱ cca̱­hua­ni­ni̱tán caj quim­pa̱­la­cata.
Chú luu cca̱­hua­niyá̱n pi̱ hua̱nti̱ ya̱ tapa̱­xu­huá̱n namaka­maklhti̱nán a̱má hua̱nti̱ aquit nac­macá̱n la̱qui̱ nali̱­chu­hui̱nán quin­ta­chu­huí̱n,
pus tamá cris­tiano xta̱­chuná qui̱­taxtuy cumu lá̱m­para aquit qui­ma­ka­maklh­ti̱­nama,
y a̱má hua̱nti̱ aquit qui­maka­maklhti̱nán na̱ luu chu­na­tiyá qui̱­taxtuy cumu lá̱m­para Quin­tla̱t maka­mak­lhti̱­nama hua̱nti̱ qui­ma­ca­mini̱t.
Acxni̱ chuná huan­ko̱lh,
Jesús luu xli̱­ca̱na li̱púhua nac xnacú caj xpa̱­la­cata hua̱ntu̱ xkan­tax­tuma,
huata xlá luu laca­tancs ca̱ma̱­la­ca­pu̱­tun­cu­huí̱­nilh xta­ma̱­kalh­ta­huaké̱n y chiné ca̱huá­nilh:
—Xli̱­ca̱na luu cli̱­pu­huán caj xpa̱­la­cata hua̱ntu̱ cca̱­hua­nimá̱n pi̱ la̱ta mili̱­pu̱­tumcán natax­tu­ya̱chá cha̱tum hua̱nti̱ naqui­ma­ca­ma̱sta̱y.
Huata a̱ma̱ko̱lh xta­ma̱­kalh­ta­huaké̱n cacs tala­ca­huan­ko̱lh porque xlacán ni̱ xta­ca­tzi̱y xatícu luu xuanima.
Y a̱má xta­ma̱­kalh­ta­huaké̱n Jesús hua̱ntu̱ luu xpa̱x­qui̱y luu lac­xtum xpa̱x­tu̱hui xta̱­hua̱­yama,
huata Simón Pedro tze̱k tzú­culh li̱ma­ca­huán xmacán la̱qui̱ naka­lhas­quín xatícu luu xuanima.
Y a̱má xta­ma̱­kalh­ta­huaké̱n tzinú sij lákalh antaní xuí y chiné kalhás­quilh:
—Quim­pu̱­chi­nacán,
¿xatícu huix luu li̱chu­hui̱­námpa̱t?
Jesús chiné kálh­ti̱lh:
—Para catzi̱­pu­tuna pus caúcxilhti,
aquit cámaj li̱lupa tahuá actzu cax­ti­lá̱n­chahu y hua̱nti̱ aquit nac­ma̱x­qui̱y pus huá a̱má hua̱nti̱ cli̱­chu­hui̱­nama.
Xlá chuná tlá­hualh lí̱lupli tahuá actzu cax­ti­lá̱n­chahu y huá má̱x­qui̱lh Judas Isca­riote xka­huasa Simón.
Acxni̱ Judas mak­lhtí̱­nalh a̱má cax­ti­lá̱n­chahu xlá hualh,
y acxnicú akska­huiní tánu̱lh nac xnacú,
y Jesús chiné huá­nilh:
—Hua̱ntu̱ huix pímpa̱t ma̱kan­tax­ti̱ya la̱li̱­huán cat­lahua.
Pero xli̱­hua̱k xa̱maka­pi­tzí̱n após­toles hua̱nti̱ xta­ma­kua̱ya­má̱­nalh nac mesa ni̱tícu aká­ta̱ksli lácu chuná li̱huá­nilh.
Cumu teso­rero xli̱­ma̱x­tu­cani̱t Judas,
huá xca̱­ma̱x­qui̱y tumi̱n,
maka­pi­tzí̱n talac­púhua pi̱ ma̱x huá xuani­putún xla­cata cata­má̱­hualh para túcu hua̱ntu̱ namac­la­ca­squincán nac pa̱xcua osuchí para túcu naca̱­ta̱i̱cán lak­li̱­ma̱x­kení̱n.
Acxni̱ Judas mak­lhti̱­nan­ko̱lh cax­ti­lá̱n­chahu xlá la̱li̱­huán táx­tulh,
cumu aya ca̱tzi̱­satá xuani̱t ni̱tícu cátzi̱lh xanícu luu alh.
Acxni̱ tax­tu­ko̱lh Judas,
Jesús chiné ca̱huá­nilh xa̱maka­pi­tzí̱n xta­ma̱­kalh­ta­huaké̱n:
—La̱nchú aya lak­cha̱ni̱t quilh­ta­macú acxni̱ xli̱­hua̱k cris­tianos nataucxilha a̱má lanca qui­li̱­maka­tli­hueke hua̱ntu̱ aquit Xata­lac­sacni Chixcú cka­lhi̱y,
Dios na̱ ámaj ma̱siyuy a̱má lanca xli̱­maka­tli­hueke antá nac qui­la­táma̱t.
Pus cumu aquit cma̱­si­yuma xli̱­maka­tli­hueke Dios,
xlá na̱ ámaj ma̱siyuy hua̱ntu̱ aquit cka­lhi̱y qui­li̱­maka­tli­hueke acxni̱ nac­pa̱­ti̱nán,
y luu niaj para maka̱s la̱ xlá ámaj ma̱siyuy.
Koxu­taní̱n hui­xinín quin­ca­maná̱n,
chú luu niaj maka̱s cca̱­ta̱­lamá̱n.
Hui­xinín naqui­la̱­pu­tza­yá̱hu pero niaj naquin­ti­la̱ucxi­lhui;
na̱chuná chú cca̱­hua­niyá̱n cumu la̱ cca̱­huani̱t xana­puxcún judíos,
hui­xinín ni̱lay cati­pítit anta­nícu aquit cama.
Y cumu chú nacán nac akapú̱n,
hui­xinín sta­lanca catzi̱­yá̱tit la̱ aquit cca̱­pa̱x­qui̱­ni̱tán,
pus huá eé cca̱­li̱­ma̱x­qui̱yá̱n xasa̱sti qui­li̱­ma̱­peksí̱n xla­cata pí cala̱­pa̱x­quí̱tit cha̱tum a̱cha̱tum xli̱­hua̱k mina­cujcán chuná cumu la̱ aquit cca̱­pa̱x­qui̱­ni̱tán.
Para hui­xinín nala̱­pa̱x­qui̱­yá̱tit chuná cumu la̱ cca̱­hua­ni­ni̱tán,
xli̱­pu̱tum cris­tianos nata­ca­tzi̱y pi̱ xli̱­ca̱na hui­xinín quin­ta­ma̱­kalh­ta­huaké̱n hua̱nti̱ quin­ta­sta̱­la­ni­má̱­nalh y quin­ta­li̱­pa̱­huán.
—Quim­pu̱­chi­nacán,
¿nícu luu chi­pímpa̱t?
—kalhás­quilh Pedro.
—Anta­nícu aquit cama huix ni̱lay caquin­tis­ta̱­lani la̱nchú —kálh­ti̱lh Jesús.
—Quim­pu̱­chi­nacán,
¿túcu chú xpa̱­la­cata la̱nchú ni̱lay cli̱s­ta̱­la­niyá̱n?
Xli̱­ca̱na aquit aktum cca­tzi̱y ma̱squi xac­ma­ca­má̱s­ta̱lh qui­la­táma̱t caj mim­pa̱­la­cata —huampá Pedro.
Y Jesús chiné huá­nilh:
—Pedro,
¿luu xli̱­ca̱na aktum catzi̱ya ma̱squi xma­ca­ma̱sta mila­táma̱t caj quim­pa̱­la­cata?
Pus chú luu xli̱­ca̱na cuaniyá̱n pi̱ hua­tiyá eé tzi̱sní acxni̱ nia̱ tasay nahuán pu̱yu huix mak­tutu nahuana pi̱ ni̱ qui­la­ka­pasa acxni̱ naka­lhas­quin­cana.